For tre år siden blev Nordjyllands Politi opmærksom på, at næstformanden havde børnepornofilm liggende. 4. maj i år kom sagen for i byretten i Aalborg. Den 30-årige mand mødte op uden forsvarer og tilstod anklagen. TV2/NORD talte med manden efter retssagen. - Det er en kæmpefejl og jeg fortryder det bittert, sagde han til TV2/NORD. - Det er noget jeg har lagt bag mig. Jeg har bearbejdet det med min familie og venner, og gået til psykolog, sagde han videre. Før sin tid som næstformand var han ungdomstræner i badmintonklubben. Nu vil han bare gerne have sagen afsluttet, så han kan komme videre med sit liv. - Det vil aldrig ske igen, siger den brødbetyngede mand til TV2/NORD. Foruden dommen på tre måneders fængsel, fik han konfiskeret sin computer. I 2005 blev manden idømt 60 dages betinget fængsel, også for besiddelse af børneporno.

Opsummering:
En 30-årig nu tidligere næstformand i en nordjysk badmintonklub, er fredag ved byretten i Aalborg, idømt tre måneders fængsel for besiddelse af børneporno. Det er anden gang han dømmes for børneporno.